**Ministru kabineta rīkojuma projekta “Par apropriācijas pārdali” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību aktu projektu anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par apropriācijas pārdali” (turpmāk – Ministru kabineta rīkojuma projekts) mērķis ir efektīva valsts budžeta līdzekļu izlietošana, paredzot apropriācijas pārdali no ministriju un citu centrālo valsts iestāžu budžetiem uz budžeta resora “74.Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”.  Ministru kabineta rīkojuma projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |  |  |
| --- | --- | --- |
| **I. Tiesību aktu projektu izstrādes nepieciešamība** | | |
| 1. | Pamatojums | Likuma par budžetu un finanšu vadību 9.panta piecpadsmitā daļa, kas paredz finanšu ministram tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar ministriju un citu centrālo valsts iestāžu (turpmāk – ministrija) sniegto informāciju atsevišķās pamatbudžeta programmās un apakšprogrammās izveidojusies līdzekļu ekonomija **9 147 750 *euro*** apmērā, tajā skaitā:  **Finanšu ministrijai** **986 682 *euro*** apmērā, tajā skaitā:  Valsts budžeta apakšprogrammā 31.02.00 “Valsts parāda vadība” 32 081 *euro* apmērā (kārtējiem izdevumiem), jo radusies izdevumu ekonomija saistībā ar zemākām faktiskajām emisijas banku komisijas maksām par 2018.gadā veikto eiroobligāciju emisiju;  Valsts budžeta programmā 33.00.00 “Valsts ieņēmumu un muitas politikas nodrošināšana”  954 601 *euro* apmērā, ņemot vērā to, ka piešķirtais finansējums Valsts ieņēmumu dienestam netiks apgūts pilnā apmērā;  **Satiksmes ministrijai 2 000 000 *euro*** apmērā valsts pamatbudžeta programmā 31.04.00 “Finansējums dzelzceļa publiskai infrastruktūrai”, jo nav iespējams pilnā apmērā izmantot 2018.gada valsts budžetā paredzēto finansējumu 2018.-2020.gada prioritārajam pasākumam “Dzelzceļa publiskā infrastruktūra”, turklāt šie resursi var tikt izmantoti, lai nodrošinātu finansējumu kompensācijām zaudējumu segšanai sabiedriskā transporta pakalpojumu sniedzējiem;  **Labklājības ministrijai** **5 465 000 *euro*** apmērā, tajā skaitā valsts pamatbudžeta apakšprogrammās, kurās ir izveidojusies valsts budžeta līdzekļu ekonomija atbilstoši Labklājības ministrijas prognozētajam pabalstu un izdienas pensiju vidējam apmēram mēnesī un pabalstu saņēmēju skaita samazinājumam:  20.01.00 “Valsts sociālie pabalsti” 3 620 781 *euro* apmērā;  20.02.00 “Izdienas pensijas” 1 732 643 *euro* apmērā;  20.04.00 “Bēgļa un alternatīvo statusu ieguvušo personu pabalsti” 111 576 *euro* apmērā;  **Tieslietu ministrijai 470 067 *euro*** apmērā, tajā skaitā valsts pamatbudžeta apakšprogrammā:  03.01.00 “Tiesu administrēšana” 42 350 *euro* apmērā 2018.gada prioritārajam pasākumam “Datu apmaiņas risinājuma izstrāde informācijas apmaiņai par reģistrētajiem nodrošinājuma līdzekļiem”. Ieplānotais finansējums nav izmantojams, jo Uzņēmumu reģistrs neuzsāk datu apmaiņas risinājuma izstrādi;  03.03.00 “Juridiskās palīdzības nodrošināšana” 94 507 *euro* apmērā. Pārdale iespējama, jo pieprasījumu skaits pēc valsts sniegtās nodrošinātās juridiskās palīdzības ir mazāks, nekā plānots;  06.01.00 “Juridisko personu reģistrācija” 333 210 *euro* apmērā, tajā skaitā:  297 200 *euro* apmērā 2018.gada prioritārajam pasākumam “Uzņēmuma reģistra Publisko reģistru modernizācija”. Prioritārā pasākuma īstenošanai 2018.gadā plānots finansējums 1 053 455 *euro* apmērā. Iepirkuma process tika uzsākts 2018. gada 8. janvārī, bet līgums par sistēmu modernizēšanu un uzturēšanu tika noslēgts tikai 15.oktobrī, kā rezultātā prioritārā pasākuma ieviešanas īstenošana pilnā apjomā līdz 2018. gada beigām nav iespējama.  36 010 *euro* apmērā 2018.gada prioritārajam pasākumam “Datu apmaiņas risinājuma izstrāde informācijas apmaiņai par reģistrētajiem nodrošinājuma līdzekļiem”. Netiks uzsākta prioritārā pasākuma īstenošana, jo datu apmaiņas izstrādi nebūtu racionāli uzsākt pirms Uzņēmuma reģistra sistēmas modernizācijas;  **Vides aizsardzības un reģionālās attīstības ministrijai 168 530 *euro*** apmērā valsts pamatbudžeta programmā 28.00.00 “Meteoroloģija un bīstamo atkritumu pārvaldība”, jo nav iespējams izmantot 2018.gada valsts budžetā paredzēto finansējumu 2016.-2018. gada budžeta neatliekamajam pasākumam “Salaspils kodolreaktora likvidācijas pasākumu kopuma izpildes nodrošināšana” un 2015.-2017.gada jaunajai politikas iniciatīvai “Droša radioaktīvo vielu apsaimniekošana un avāriju riska novērtēšanas un rīcības avārijas situācijas efektīva nodrošināšana”;  **Pārresoru koordinācijas centram 57 471 *euro*** apmērā valsts pamatbudžeta programmā 01.00.00 “Pārresoru koordinācijas centra darbības nodrošināšana”, saistībā ar konkurētspējas novērtējuma un rekomendāciju iekļaušanu Nacionālajā attīstības plāna vidusposma novērtējumā (Apstiprināts Ministru kabinetā 12.02.2018 sēdē (prot Nr.8, 2.§), to izstrādājot Pārresoru koordinācijas centra, Ministru prezidenta biroja un nozaru ministriju ekspertu sadarbībā.  Minētos līdzekļus **9 147 750 *euro*** apmērā paredzēts pārdalīt uz budžeta resora “74.Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem”, lai no tās nepieciešamības gadījumā varētu piešķirt līdzekļus neparedzētiem gadījumiem saskaņā ar Ministru kabineta 2018.gada 17.jūlija noteikumiem Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas”.  Likumā “Par valsts budžetu 2018.gadam” valsts budžeta programmā 02.00.00 ”Līdzekļi neparedzētiem gadījumiem” apstiprināta apropriācija 43 545 932 *euro* apmērā.  Līdz 2018.gada 17.oktobrim no valsts budžeta programmas 02.00.00 “Līdzekļi neparedzētiem gadījumiem” ar Finanšu ministrijas rīkojumiem uz ministriju programmām 99.00.00 “Līdzekļu neparedzētiem gadījumiem izlietojums” kopā ir pārdalīti 14 589 157 *euro*, kā arī Ministru kabinetā ir akceptēta pārdale 14 797 605 *euro* apmērā.  Bez tam, ir iesniegti jauni pieprasījumi no līdzekļiem neparedzētiem gadījumiem (atrodas dažādās saskaņošanas stadijās) 7 482 232 *euro* apmērā.  Ņemot vērā jau pārdalīto finansējumu un saskaņošanā esošos projektus, līdzekļu atlikums programmā 02.00.00 “Līdzekļi neparedzētiem gadījumiem” ir 6 676 938 *euro*.  Vienlaikus saskaņā ar Ministru kabineta 2018.gada 2.oktobra lēmumu (prot. Nr.45, 28.§, 3.punkts) Finanšu ministrijai ir uzdots sagatavot priekšlikumus iespējamiem finanšu resursiem, lai nodrošinātu finansējumu Satiksmes ministrijai kompensācijām zaudējumu segšanai sabiedriskā transporta pakalpojumu sniedzējiem 5 926 304 *euro* apmērā.  Vienlaikus, ņemot vērā aktualizētās makroekonomisko rādītāju prognozes 2018.-2021.gadam, Aizsardzības ministrijai ir nepieciešams papildu finansējums 2018.gadā 5 723 503 *euro* apmērā, lai nodrošinātu finansējumu aizsardzībai ne mazāku kā 2% no IKP. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| Projekts šo jomu neskar |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2018. gads | | Turpmākie trīs gadi (*euro*) | | | | | |
| 2019.gads | | 2020.gads | | 2021.gads | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | **0** | 0 | 0 | 0 | 0 | 0 |
| 2.1. valsts pamatbudžets | 0 | **0** | 0 | 0 | 0 | 0 | 0 |
| *tajā skaitā* |  |  |  |  |  |  |  |
| *Finanšu ministrijas 31.02.00 apakšprogramma* | *237 480 276* | ***-32 081*** | 0 | 0 | 0 | 0 | 0 |
| *Finanšu ministrijas 33.00.00 programma* | *124 878 030* | ***-954 601*** |  |  |  |  |  |
| *Satiksmes ministrijas 31.04.00 apakšprogramma* | *27 874 774* | ***-2 000 000*** |  |  |  |  |  |
| *Labklājības ministrijas 20.01.00 apakšprogramma* | *291 891 389* | ***-3 620 781*** |  |  |  |  |  |
| *Labklājības ministrijas 20.02.00 apakšprogramma* | *45 765 389* | ***-1 732 643*** |  |  |  |  |  |
| *Labklājības ministrijas 20.04.00 apakšprogramma* | *227 682* | ***-111 576*** |  |  |  |  |  |
| *Tieslietu ministrijas*  *03.01.00 apakšprogramma* | *4 496 571* | ***-42 350*** |  |  |  |  |  |
| *Tieslietu ministrijas*  *03.03.00 apakšprogramma* | *4 253 858* | ***-94 507*** |  |  |  |  |  |
| *Tieslietu ministrijas*  *06.01.00 apakšprogramma* | *4 988 100* | ***-333 210*** |  |  |  |  |  |
| *Vides aizsardzības un reģionālās attīstības ministrijas*  *28.00.00 programma* | *7 085 139* | ***-168 530*** |  |  |  |  |  |
| *Pārresoru koordinācijas centrs*  *01.00.00 programma* | *1 325 704* | ***-57 471*** |  |  |  |  |  |
| *budžeta resora “74. Gadskārtējā valsts budžeta izpildes procesā pārdalāmais finansējums” 02.00.00 programma* | *43 545 932* | ***9 147 750*** | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  |  | | --- | --- | | **Plānotās apropriācijas pārdales** | | | Finanšu ministrijas valsts pamatbudžeta apakšprogrammā 31.02.00 “Valsts parāda vadība” un programmā 33.00.00 “Valsts ieņēmumu un muitas politikas nodrošināšana” | **-986 682** | | Satiksmes ministrijas valsts pamatbudžeta apakšprogrammā 31.04.00 “Finansējums dzelzceļa publiskai infrastruktūrai” | **-2 000 000** | | Labklājības ministrijas valsts pamatbudžeta apakšprogrammā 20.01.00 “Valsts sociālie pabalsti”, apakšprogrammā 20.02.00 “Izdienas pensijas”, apakšprogrammā 20.04.00 “Bēgļa un alternatīvo statusu ieguvušo personu pabalsti” | **-5 465 000** | | Tieslietu ministrijas valsts pamatbudžeta apakšprogrammā 03.01.00 “Tiesu administrēšana”, apakšprogrammā 03.03.00 “Juridiskās palīdzības nodrošināšana” un apakšprogrammā 06.01.00 “Juridisko personu reģistrācija” | **-470 067** | | Vides aizsardzības un reģionālās attīstības ministrijas valsts pamatbudžeta programmā 28.00.00 “Meteoroloģija un bīstamo atkritumu pārvaldība” | **-168 530** | | Pārresoru koordinācijas centra valsts pamatbudžeta programmā 01.00.00 “Pārresoru koordinācijas centra darbības nodrošināšana” | **-57 471** | | Budžeta resora “74.Gadskārtējā valsts budžeta izpildes procesā pārdalāmais finansējums” programmā 02.00.00 “Līdzekļi neparedzētiem gadījumiem” | **9 147 750** |   MK rīkojuma projektam nav ietekmes uz valsts konsolidētā budžeta finansiālo bilanci. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | | |
| 8. Cita informācija | Nav | | | | | | | |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrijas un citas centrālās valsts iestādes |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministre D. Reizniece-Ozola

Siņkovska 67083813

[dace.sinkovska@fm.gov.lv](mailto:dace.sinkovska@fm.gov.lv)